**Forskningspresentasjoner fra 2015**

Er du forsker med tilknytning til Klinisk Institutt 1(K1), Klinisk Institutt 2 (K2) eller Helse-Bergen? Forskerskolen i klinisk medisin inviterer deg til å vise frem forskningspresentasjoner som er holdt eller skal holdes på kongresser og møter i 2015. Du er velkommen til å melde inn enten en muntlig presentasjon eller en poster. I år er dessverre ikke mulig å sende begge deler..

**Posterutstilling i Vestibylen, Haukeland Universitetssykehus 25. - 29. januar 2016.**

* Opprinnelig poster skal *ikke* stilles ut, vi gjør nytt opptrykk av samtlige.
* Innsending av poster skjer digitalt i PDF-format. Husk å sjekke kvaliteten på posteren nøye før innsending.
* Det vil bli arrangert en "posterrunde" onsdag 27.januar, hvor deltagerne kort skal presentere posteren sin for juryen.

**Muntlige presentasjoner 28. januar 2016**

* 10 min muntlig presentasjon + 5 min til diskusjon.
* Power Point fil medbringes på USB.
* Vi oppfordrer til å holde innlegg på opprinnelig språk.
* Tilhørerne vil komme fra ulike medisinske miljø. Har man tidligere holdt innlegget i et svært spesialisert forum, kan det være lurt å gi noe mer bakgrunn/omarbeide i henhold til dette.
* *OBS! På grunn av tidshensyn må vi sette en øvre begrensning på 20 muntlige presentasjoner. De første 20 påmeldte får delta.*

**Premiering**

De tre beste presentasjonene i hver klasse premieres etter vurdering av juryen som oppnevnes av forskerskolen. Juryen vil legge vekt på det vitenskapelige innholdet, men vil også ta hensyn til utforming av presentasjonen. I år har vi en ny premie: «Folkets favoritt»

**Påmelding**

Du kan melde deg på ved å sende en melding til:

forskningspresentasjoner.forskerskolen@uib.no

Vennligst, send abstraktet du brukte på konferansen eller kongressen i Word format, i tillegg til posteren i PDF-format. Merk filen og emnefeltet med etternavnet ditt etterfulgt av fornavnet, samt tilhørighet (K1, K2, Helse-Bergen) når du skal sende filen.

Husk å lage et kort og enkel norsk sammendrag (ca. 50-100 ord) som kan lett forstås av et ikke vitenskapelig publikum.

Har du spørsmål, vennligst send en e-post til e-postadressen ovenfor.

Påmeldingsfrist: 1. desember 2015